Талғар қаласының жаңа әкімі сайланды
"Талғар қаласының жаңа әкімі сайланды" | "https://abai.kz/post/192325"
TITLE: Талғар қаласының жаңа әкімі сайланды
URL: https://abai.kz/post/192325
META: "Талғар қаласының жаңа әкімі сайланды" | "https://abai.kz/post/192325"
DATE: 16.12.2024
AUTHOR(s): Abai.kz
TOTAL WORDS: 98
TEXT: 15 желтоқсанда Алматы облысы Талғар ауданы Талғар қаласының әкімі сайлауы өтті. Сайлаушылар тізіміне 42 774 азамат енгізіліп, олардың 12 875-і дауыс беруге қатысты. Үйден дауыс бергендер саны – 24. Талғар қаласының әкімі лауазымына үш кандидат үміткер болды. Дауыс беру қорытындысы бойынша келесі нәтижелер тіркелді: Арыстанбек Абилхаирұлы – 9 071 дауыс; Жанибек Каденов – 1 875 дауыс; Әлібек Рамазанов – 1 140 дауыс; «Барлығына қарсы» деген таңдау жасағандар саны – 182. «Сайлау қорытындысына сәйкес, Талғар қаласының әкімі болып Арыстанбек Абилхаирұлы сайланды. Ол 1983 жылы туған, «Талғар тұрғын үй» ЖШС-нің директоры және Талғар қаласының тұрғыны», — деп жазылған хабарламада. Abai.kz
